VAIO-brugervejledning

Reference

# Om brugen af batteriet

Læs følgende forholdsregler og retningslinjer, inden du bruger batteriet.

## Om batteriet

- VAIO-computerens indbyggede batteri kan ikke fjernes.

- Opladningen af batteriet kan af sikkerhedshensyn blive afbrudt ved høje eller lave temperaturer.

- Mens VAIO-computeren er tilsluttet en stikkontakt via vekselstrømsadapteren, kører de på bruger den vekselstrøm.

- Batteriet er ikke fuldt opladet på leveringstidspunktet.

- Der udvikles varme inde i batteriet, når det bruges eller oplades. Dette er normalt og bør ikke give anledning til bekymring.

## Om afladning af batteriet

Et opladet batteri bliver med tiden gradvist afladet, selvom det ikke er i brug. Hvis batteriet ikke bruges i en længere periode, kan det blive tømt for strøm. Det anbefales, at du genoplader batteriet, inden det tages i brug.

## Om batteriets levetid

Batteriets levetid varierer. Det afhænger af, hvordan computeren bruges, og hvilke indstillinger der er valgt.

## Om udskiftning af et slidt batteri

- Batteriet nedbrydes med tiden. Kapaciteten bliver gradvist mindre, når batteriet genoplades og aflades gentagne gange. Det betyder, at batteriet efter lang tids brug kan blive tømt hurtigt, selvom det er fuldt opladet, og på et tidspunkt er det nødvendigt at udskifte batteriet.

- Hvis batteriet hurtigt løber tør for strøm, selvom det er fuldt opladet, eller hvis det har nået slutningen af sin levetid, skal du udskifte det med et nyt batteri.
  Kontakt en autoriseret Sony-service-/supportcenter og udskift med et nyt batteri angivet af Sony.

## Når batteriet er ved at løbe tør for strøm

Hvis batteriet løber tør for strøm, mens du er væk, afbrydes strømmen, og du mister de eventuelle data, du arbejder med.
Når VAIO-computeren kører på batteristrøm, skal du huske at gemme dine data ofte.
Relaterede emner
Om brugen af strømkilden